
Érdekmérlegelési teszt 

Közös Ügyünk az Állatvédelem Alapítvánnyal szerződéses jogviszonyt létesítő,
nem magánszemély szerződéses partnerek által kijelölt
kapcsolattartók adatainak adatkezelése
jogalapjának alátámasztására

	Ha az adatkezelő a személyes adatok kezelést un. érdekmérlegelést igénylő jogalap kiválasztásával folytatja (GDPR 6. cikk (1) bek. d.) és f.) pontok, valamint 9. cikk (2) bek. c.) pont) úgy az adott művelet megkezdése előtt az un. érdekmérlegelési tesztet el kell végezni. 

	Adatkezelő neve 
	Közös Ügyünk az Állatvédelem Alapítvány (a továbbiakban: Közös Ügyünk az Állatvédelem Alapítvány)

	Érdekmérlegelési teszt tárgya 
	Az Alapítvány szerződéses partnerei szerződéses kapcsolattartói személyes adatainak (név, e-mailcím, telefonszám, postacím, faxszám) kezelése 

	Készítette (név, munkakör) 
	dr. Batka Brigitta adatvédelmi felelős, adatvédelmi tisztviselő. 

	A készítés időpontja 
	2026.09.25.

	A tervezett adatkezelés célja 
	Az Alapítvány által kötött szerződésekben feltüntetésre kerültek, illetve kerülnek a jövőben is a szerződéses partnerek természetes személy kapcsolattartóinak személyes adatai a szerződésből eredő kapcsolattartás, a szerződés teljesítésének elősegítése céljából. 

	A tervezett adatkezelés jogalapja 
(GDPR-megfeleltetés) 
	A GDPR 6. cikk (1) bekezdés f) pontja szerint a jelen adatkezelés az Alapítvány jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé. 

	Az adatkezeléssel érintett személyes adatok köre 
	név, e-mail cím, telefonszám, postacím, faxszám 

	A személyes adatok forrása 
	Az adatkezeléssel érintett személyes adatok a szerződéses partner által az adott szerződésben kerülnek feltüntetésre és megadásra az adatkezelő Alapítvány részére. 

	Az adatkezelés időtartama 
	A kapcsolattartók szerződésben kezelt személyes adatai kizárólagosan a szerződéses kapcsolat fenntartása céljából kezelhetőek. A szerződésben rögzített kapcsolattartói személyes adatok őrzési ideje legfeljebb az adott szerződésre irányadó őrzési időig tart. 

	Az Alapítvány által az adatkezelés megkezdése előtt vállalt garanciák 
	

	
- az érintettek tájékoztatása adatkezelési tájékoztató közzétételével; 
- adatvédelmi és adatbiztonsági szabályzat elkészítése és alkalmazása; 
- adatvédelmi tisztviselő kijelölése; 
- érdekmérlegelési teszt elvégzése; 
- adattakarékosság alapelvének érvényesülése; 






	MEGÁLLAPÍTÁSOK 

	Az érdekmérlegelési teszt során meghallgatott érintettek véleménye 
	Az érdekmérlegelési teszt elkészítése során érintettek meghallgatására nem került sor. 

	Az Alapítvány jogos érdeke 
	Az Alapítvány jogos érdeke az Alapítvány által kötött szerződésekkel összefüggő kapcsolattartatás, a kommunikáció biztosítása a szerződéses partnerrel, illetve ezek által a szerződések teljesítésének elősegítése. Az Alapítvány jogos érdeke megfelel az aktualitásnak, valódiságnak és jogszerűségnek

	Az adatkezelés szükségességének vizsgálata:
	Az adatkezelés szükséges, mivel annak hiányában jelentősen megnehezülne a szerződés teljesítése, az ügyintézés. Egyéb alternatív megoldásokkal történő összevetés is megtörtént. A mérlegelés eredményeképpen
továbbra is kijelenthető, hogy szükséges az adatok kezelése, ugyanis nem lehetséges kevésbé
jogkorlátozó módszer alkalmazásával a jogos érdeket elérni

	Az érintettek jogait és szabadságait ért sérelem: 
	Az adatkezelés az érintett információs és önrendelkezési jogát érinti, az adatkezelés során sérelem nem valószínűsíthető. Nem jár túlzó terheléssel az érintett számára, az arányosság tesztjének megfelel.

	Érdekmérlegelés eredménye: 

	Az adatkezelés során nem sérülnek az érintettek érdekei vagy alapvető jogai és szabadságai oly módon, hogy felülírnák a KÖZÖS ÜGYÜNK AZ ÁLLATVÉDELEM ALAPÍTVÁNY jogos érdekét. Nem jár túlzó terheléssel az érintett számára, az arányosság tesztjének megfelel.

	A KÖZÖS ÜGYÜNK AZ ÁLLATVÉDELEM ALAPÍTVÁNY adatvédelmi tisztviselőjének véleménye: 

	Az adatkezelésre a KÖZÖS ÜGYÜNK AZ ÁLLATVÉDELEM ALAPÍTVÁNY-al kötött szerződés teljesítése kapcsán kerül sor. A szerződésben megadott kapcsolattartói adatok vonatkozásában a szerződéses partner adatkezelőként a megfelelő tájékoztatási kötelezettség és jogalap megléte mellett továbbíthatja az adatokat a KÖZÖS ÜGYÜNK AZ ÁLLATVÉDELEM ALAPÍTVÁNY felé. A KÖZÖS ÜGYÜNK AZ ÁLLATVÉDELEM ALAPÍTVÁNY ezen személyes adatokat a GDPR 6. cikk f) bekezdés szerinti jogos érdekének érvényesítése érdekében kezeli. Ezen személyes adatok kezelésének célja a kapcsolatfelvétel lehetővé tétele. Az adatkezelés során az érintettek információs és önrendelkezési joga korlátozódik a KÖZÖS ÜGYÜNK AZ ÁLLATVÉDELEM ALAPÍTVÁNY szerződés teljesüléséhez kapcsolódó jogos érdekeivel szemben, mely –tekintve az érintetti jogok minimális korlátozását – jelentősebb érdek. KÖZÖS ÜGYÜNK AZ ÁLLATVÉDELEM ALAPÍTVÁNY a GDPR-ban foglalt tájékoztatási kötelezettségének eleget tesz a honlapján elérhetővé tett adatkezelési tájékoztatóval, és az érdekmérlegelési teszt közzétételével, valamint a szerződéseiben is rendelkezik a szerződéses partner tájékoztatási kötelezettségéről. 
Fentiek alapján a KÖZÖS ÜGYÜNK AZ ÁLLATVÉDELEM ALAPÍTVÁNY tervezett adatkezelése álláspontom szerint jogszerű, megfelel az adatvédelmi követelményeknek. 



